Врз основа на член 20 став 1 и член 34 став 1 алинеја 11 и 12 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на Република Македонија“ бр.124/2015), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 01-842/1 од 15.12.2021 година, постапувајќи по Барањето за пристап до информации од јавен карактер поднесено од Д. Д. од Скопје, по предметот Барање за пристап до информации од јавен карактер, Службеното лице за посредување со информации од јавен карактер, на 03.10.2024 година, го донесе следното

**Р Е Ш Е Н И Е**

1. **Барањето за пристап до информации од јавен карактер** од Д. Д. од Скопје, поднесено до Агенцијата за заштита на правото на слободен пристап до информациите од јавен карактер, заведено под бр. 08-3 на 03.10.2024 година **СЕ УВАЖУВА**.

***О Б Р А З Л О Ж Е Н И Е***

До Агенцијата за заштита на правото на слободен пристап до информациите од јавен карактер, поднесено е Барање за пристап до информации од јавен карактер од Барателот на информации Д. Д. од Скопје, завеено под број 08-3 од 03.10.2024 година, со кое Брателот бара преку е-маил да му биде доставена следната информација од јавен карактер:

„Име и презиме на директор и заменик директор колкава е нето плата на директорот и заменик директорот на АСПИ?

Дали истите имаат службено возило и кој тип?“

Постапувајжи по горенаведеното барање, Агенцијата до Барателот на информацијата ја дава следнава информација:

Агенцијата за заштита на правото на слободен пристап до информациите од јавен карактер е раководена од Директорката Пламенка Бојчева и од Заменик директорот Блерим Исени.

Нето плата за месец 09.2024 година, за директорот на Агенцијата изнесува 106.372,00 денари.

Нето плата за месец 09.2024 година, за заменик директорот на Агенцијата изнесува 103.633,00 денари.

Агенцијата за заштита на правото на слободен пристап до информациите од јавен карактер не поседува и не располага со службено моторно возило.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директор

Службено лице за посредување со

информации од јавен карактер

Петар Гајдов

Доставено до:

- архива на Агенцијата

- барател на информацијата